kardosdrur/scandi-wiki huggingface dataset:
Distrikt

Et distrikt, af latin  districtus (domsret, jurisdiktion) er en subnational enhed af administrativ eller anden karakter. Mange lande anvender denne betegnelse, men den administative status for distrikter, kan variere fra en funktion på linje med en dansk kommune til en mere overordnet status som amt eller region. Ordet kendes på dansk i hvert fald tilbage til 1700-tallet.

Distrikt anvendes også som regional geografisk betegnelse i forskellige sammenhænge, eksempelvis skovdistrikt, jagtdistrikt og postdistrikt.

Betegnelsen distrikt er derudover ofte tilknyttet diverse valgstrukturer, som valgdistrikt i en betydning, der modsvarer det danske ord valgkreds, selvom opstillings- og valgregler varierer fra land til land.

Noter

Se også 
 Bydistrikt
 Subnational enhed

 
Geografiske betegnelser
Elaine Padmore

Elaine Padmore (født 3. februar 1947 i Yorkshire) er en engelsk operainstruktør.

Hun blev i 1993 operachef på Det Kongelige Teater i København. Ansættelsen af en englænder med international erfaring var et naturligt led i et politisk ønske om at føre operaen i Danmark op på et internationalt niveau. Dette skete bl.a. ved ikke blot at synge på dansk, ved at invitere udenlandske instruktører, scenografer og dirigenter og ved at have fokus på udviklingen af danske sangere.

Da Elaine Padmore i 2000 udnævntes til chef på Royal Opera Covent Garden i London overtog operainstruktør Kasper Bech Holten posten.

Operainstruktører
Instruktører fra Storbritannien
Düren

Düren er en by i Tyskland i delstaten Nordrhein-Westfalen med cirka 90.000 indbyggere. Byen ligger i landkreisen med samme navn mellem Aachen og Köln ved floden Rur.

Eksterne henvisninger 

Byer i Nordrhein-Westfalen
Hagen

Hagen er en by i Tyskland i delstaten Nordrhein-Westfalen med cirka 188.814 indbyggere (2018). Byen ligger i den sydøstlige del af Ruhr-distriktet, 16 km syd for Dortmund, hvor floderne Lenne, Volme og Ennepe munder ud i floden Ruhr.

Hagen er en kredsfri storby og er den største by i Südwestfalen. Hagen betegnes ofte som „porten til Sauerland“.

Byen Hagen er medlem af Landschaftsverband Westfalen-Lippe og Regionalverband Ruhr og ligger i Metropolregion Rhein-Ruhr. Hagen er sæde for en amts og arbejdsret og flere overregionale betydende institutter og administrative forvaltningsenheder.

Hagen er også sæde for Tysklands eneste statslige fjernuniversitet.

Historie 

Hagen nævnes første gang skriftligt i 775.

Landsbyen Hagen stod i middelalderen tilbage politisk, økonomisk og samfundsmæssigt bag de nye grundlagte byer i omlandet, som f.eks Iserlohn og det i nabolaget beliggende Grafschaft Limburg.

1661 opnåede Hagen gennem grundlæggelsen af smediebebyggelsen Lange Riege i Eilpe en voksende økonomisk betydning. De forskellige smedier og hammerværkers maskiner blev drevet med vandkraft. Bebyggelsen strakte sig langs med vandløbet Selbecker Baches nærved ved dens udmunding i floden Volme.

1724 ødelagde en storbrand en stor del af Hagens bygninger. Med hjælp fra den preussiske stat kunne blev Hagen indenfor en kort tid genopbygget.

Den 3. september 1746 fik Hagen sin stadsret, men en dato hvornår Hagen officielt blev betegnet som by, har forskningen indtil nu ikke fundet.

I forbindelse med industrialiseringen blev Hagen i 1848 tilsluttet jernbanenettet og byen udviklede sig til et vigtigt jernbaneknudepunkt.

Omkring 1865 overhalede Hagen Iserlohn og var nu den økonomiske førende by i den sydvestlige del af Westfalen.

Fra 1871 til 1914 oplevede Hagen en blomstringstid. Gennem urbaniseringen og Industrialiseringen udviklede byen sig som hovedcentrum for hele regionen syd for floden Ruhr. I 1887 trådte Hagen forvaltningsretsligt ud af Kreis Hagen og blev en kredsfri by.

1921 blev der i den endnu selvstændige naboby Haspe blev der bygget et stort højovn- og stålværk, som fik navnet "Hasper Hütte".

Siden foråret 1922 eksisterede der en lokalafdeling af NSDAP. Byens indbyggertal var i 1928 steget til lidt over 100.000 og i 1939 til omkring 150.000 indbyggere. Under Krystalnatten den 9. november 1938 blev byens synagoge ved Potthofstraße ødelagt.

Under nationalsocialismen blev der også i Hagen mennesker med jødisk baggrund forfulgt og myrdet i koncentrationslejrene. Under den 2. verdenskrig blev den indre by gennem flere luftangreb næsten fuldstændig ødelagt, kun nabobydelene kunne bevare den daværende byggestil.

Fra 14. til 17. April 1945 besatte United States Army Hagen. Under luftangrebene omkom over 2200 mennesker. Over 10.000 af Hagens borgere som var i krigsindsats ved fronten døde.
Efter 2. verdenskrig lå Hagen i den britiske besættelseszone. I 1950erne- og 1960erne havde Hagen økonomisk vækst.

Troen på fremtiden og den tiltagende motorisering gjorde, bortset fra det bevarede historiske gadegrundplan, at resterne af den historiske bykerne forsvandt.

Kendte personer født i Hagen 
 1960 – Nena, sangerinde

 
Hanse
KRAKA-prisen

KRAKA-prisen er en hædersbevisning og pengelegat, som årligt tildeles en studerende eller forsker der har bidraget med noget nyskabende til dansk kønsforskning. Fra 2020 uddeles der to priser hvert andet år.

Prisen er oprettet af Foreningen for Kønsforskning i Danmark, som også uddeler prisen i forbindelse med Konferencen for Kønsforskning i Danmark, der afholdes hvert andet år.

Oprettelsen er gjort muligt på grundlag af en gave fra cand.scient. i matematik og stud.mag. i russisk Else Høyrup.

Modtagere af prisen 
 2003 Mons Bissenbakker og Ulla Angkjær Jørgensen
 2004 Dorthe Staunæs
 2005 Nina Javette Koefod
 2006 Anne Birgitte Richard
 2007 Pia Friis Laneth
 2008 Birgitte Possing
 2009 Stine Thiedemann Faber
 2010 Lene Myong Petersen
 2011 Lise Busk Jensen og Charlotte Kroløkke
 2012 Signe Arnfred
 2013 Michael Nebeling Petersen og Tobias Raun
2014 Ann-Karina Henriksen
2015 Bente Rosenbeck
2016 Kvinder, Køn & Forskning
2017 Mathias Wullum Nielsen
2018 Camilla Bruun Eriksen
2019 Niels Nyegaard
2020 Ea Høg Utoft
2021 Tess Sophie Skadegård Thorsen

Ekstern henvisning 
 KRAKA-prisens hjemmeside 

Hædersbevisninger fra Danmark
Arnsberg

Arnsberg er en by i Tyskland i delstaten Nordrhein-Westfalen med cirka 76.000 indbyggere. Byen ligger i kreisen Hochsauerland nordøst for Sauerland i dalen til Ruhr.

Historie 
Arnsberg blev bygget af greverne af Werl i 1000-tallet. De byggede en borg som man stadig kan se resterne af, og som blev benyttet til folkelige fejringer.

I 1100-tallet blev Arnsberg sæde for westfalisk domsmagt. Senere mistede byen sin selvstændighed og hørte til Köln-området da ærkebiskopperne rejerede her. Byen blev helt ødelagt under syvårskrigen i 1769. I 1816 gik byen til Preussen og blev sæde for en lokal administration.

Under 2. verdenskrig mistede mange indbyggere livet under britiske bombeangreb som havde en jernbaneviadukt som mål. Målet blev til slut ødelagt 19. marts 1945 ved hjælp af en Grand Slam-bombe.

Den nuværende by Arnsberg blev oprettet i 1975 ved at 14 byer og kommuner blev slået sammen til én by. Gamle Arnsberg og Neheim-Hüsten er to urbane dele, mens de andre dele er mere landlige. Neheim og Hüsten blev slået sammen i 1941.

Eksterne henvisninger 

Byer i Nordrhein-Westfalen
Hanse
Wasit

Wasit () er en irakisk provins, der ligger i det østlige Irak langs Tigris mellem Bagdad og Basra. Provinsen har et areal på 17.150 km² med  indbyggere.

Navnet er arabisk, der betyder "Midten".

Det administrative hovedsæde i provinsen er byen Al Kut med  indbyggere og Al-Hay er den næststørste by med  indbyggere.

Før 1976 var provinsen kendt som Kut.

Referencer

Eksterne henvisninger 

Provinser i Irak
Samfundsfag

Samfundsfag er et fag, der udbydes i den danske grundskole, på danske gymnasier og på flere danske universiteter. På engelsk kendes faget som social studies. Faget beskæftiger sig med samfundsvidenskab og kombinerer elementer fra politologi, sociologi og økonomi.

På STX (studentereksamen) udbydes samfundsfag som A-, B- og C-niveau. På HTX (højere teknisk eksamen) udbydes faget på B- og C-niveau, mens HHX (højere handelseksamen) blot udbyder faget på C-niveau. Faget udbydes også for flere EUX-uddannelser.

I grundskolen 

I den danske folkeskole er samfundsfag obligatorisk for alle 8. og 9. klasser. Fagets formål er ifølge Undervisningsministeriets portal, EMU, at eleverne skal "opnå viden og færdigheder, så de kan tage reflekteret stilling til samfundet og dets udvikling. Eleverne skal opnå kompetencer til aktiv deltagelse i et demokratisk samfund." Der er ydermere fokus på "kritisk tænkning og et værdigrundlag, så de kan deltage kvalificeret og engageret i samfundet." Eleven bliver undervist i, hvordan man som borger kan påvirke samfundet, og hvordan det påvirker borgeren. Det forventes også, at eleven kan "forstå hverdagslivet i et samfundsmæssigt perspektiv," ligesom eleven skal kunne forholde sig til demokratiske grundværdier og spilleregler.

Faget er inddelt i fire kompetenceområder: Politik, Økonomi, Sociale og kulturelle forhold samt Samfundsfaglige metoder. Det forventes at, eleven kan tage stilling til politiske problemstillinger lokalt og globaltog komme med forslag til handlinger. Inden for 'økonomi', skal eleven kunne tage stilling til økonomiske problemstillinger og handle i forhold til egen økonomi og samfundsøkonomien. Det er også et fagligt mål for kompetenceområdet 'sociale og kulturelle forhold', at eleven kan tage stilling til og handle i forhold til sociale og kulturelle sammenhænge og problemstillinger. Til slut skal eleven kunne anvende samfundsfaglige metoder.

Samfundsfag er tilbudt som valgfag for 10. klasser.

Se også 

 Samfundsvidenskab

Kilder 

Folkeskolefag
Gymnasiefag
Skolefag
Kiziljurt

Kiziljurt (, ) er en by i den sydrussiske republik Dagestan med  indbyggere beliggende ved floden Sulak ca. 64 km nordvest for republikkens hovedstad Makhatsjkala.

Historie 

Kisiljurt fik bystatus i 1963, da arbejderbosættelsen af samme navn blev lagt sammen med Bawtugai og Sulak. Navnet betyder på kumyk sprog "Det Røde Land".

Geografi 

Byen ligger på den nordøstlige skråning af Store Kaukasus, syd for Terek-Sulak-dalen på højre bred af Sulak. Afstanden til Moskva er 2.228 km.

Transport 

Byen ligger ved hovedlinjen for den Nordkaukasiske jernbane Rostov ved Don-Makhatsjkala-Baku, der åbnede i 1894. Fra Kisiljurt er der anlagt jernbane til Kizljar, hvor der er forbindelse til Astrakhan. Den næsten 80 kilometer lange bane Kisiljurt-Kizljar var den eneste mulighed for at undgå at køre gennem Tjetjenien under den Anden Tjetjenske krig frem til år 2000. M29 landevejen fra Rostov ved Don til aserbajdsjansk grænse passerer Kisiljurt.

Befolkning 
Kisiljurt er Kisiljurt rajons administrative center. Det samlede indbyggertal Kisiljurt rajon er 66.585(2014).

Referencer

Eksterne henvisninger 

 Officiel hjemmeside

Byer i Republikken Dagestan
Heilbronn

Heilbronn er en by i den tyske delstat Baden-Württemberg, i det sydvestlige Tyskland.

Heilbronn er administrationssæde for landskredssen Heilbronn, men er selv en kredsfri by. Byen har tidligere været en fri rigsstad.

I 2003 blev Heilbronn hovedby (Oberzentrum) i det württembergske planlægningsområde Region Heilbronn-Franken.

Eksterne henvisninger 

 
Frie rigsstæder
Juzjno-Sukhokumsk

Juzjno-Sukhokumsk (, , ) er en by i den sydrussiske republik Dagestan med  indbyggere beliggende ved floden Sukhaja Kuma på grænsen til Stavropol kraj og ca. 295 km nord for republikkens hovedstad Makhatjkala.

Referencer

Eksterne henvisninger 

Byer i Republikken Dagestan
Claire Meade

Claire Meade er en fiktiv person fra tv-serien Ugly Betty. Hun er Bradford Meades kone og mor til Daniel og Alex(is). Claire er alkoholiker, og Bradford prøver at få hende på afvænning, ifølge hende for at slippe af med hende. Hun ved alt om Bradfords tidligere affære, så deres ægteskab står næsten til skilsmisse. Daniel og hende har et tæt forhold.

Eksterne henvisninger

Personer fra Ugly Betty
Hispania

Hispania er en gammel latinsk betegnelse for den Iberiske Halvø (nuværende Spanien, Portugal, Gibraltar og Andorra).

Da halvøen var en del af Romerriget var den delt ind i mellem to og fem provinser. På Republikkens tid var den opdelt i to: Hispania Citerior (senere kaldet Hispania Tarraconensis) og Hispania Ulterior ("Det nærmere" hhv. "fjernere Hispania"). I 27 f.Kr. opdelte Marcus Vipsanius Agrippa Hispania Ulterior i to: Hispania Baetica (nuværende Sydspanien og Gibraltar) og Lusitania (det meste af nuværende Portugal og det midt-vestlige Spanien). I begyndelsen af det 3. århundrede e.Kr. blev Hispania Citerior opdelt i to, men provinsen blev snart forenet igen i 238 under navnet Hispania Tarraconensis. I samme århundrede, under soldaterkejserne, blev den nordvestlige del af Tarraconensis udskilt som en lille provins for sig selv: Hispania Nova.

Under Diocletians tetrarki blev Romerrigets inddeling i provinser gennemreformeret i 293. Herefter var Hispania inddelt i fem: Baetica, Gallaecia (nuværende Galicien, León, Asturias og Nordportugal), Lusitania, Carthaginiensis (nu det midt-østlige Spanien) og Tarraconensis (nordøstlige Spanien og Andorra). Denne inddeling bevaredes indtil det Vestromerske riges sammenbrud i 476.

Landenavnet Spanien (spansk: España) er afledt af det latinske Hispania.

Eksterne henvisninger 
Keay, S.J.: Roman Spain på Google Books.
Giovanni Brunero

Giovanni Giuseppe Brunero (15. marts 1895 – 23. november 1934) var en italiensk professionel landevejscykelrytter. Han betegnes som en af de bedste italienske cykelryttere nogensinde.

Hold 
 1919-1927: Legnano
 1928: Wolsit
 1929: Legnano

Eksterne henvisninger 

 

Mandlige cykelryttere fra Italien
Giro d'Italia-vindere
Saint of Me

"Saint of Me" er en sang fra det engelske rock ‘n’ roll band The Rolling Stones, og den blev udgivet som single, i 1997, fra albummet Bridges to Babylon.

Den blev skrevet af Mick Jagger og Keith Richards, og Jagger synger i sangen om forskellige mennesker i historien, der har konverteret til kristendom, mest bemærkelsesværdig er  Paulus og Augustin.  Jagger fortæller derefter, at de aldrig vil kunne lave en helgen ud af ham.

{{citat| You'll never make a saint of me, Oh yeah, Oh yeah, You'll never make a saint of me
}}

Jagger synger og spillede akustisk guitar på sangen, mens Waddy Wachtel & Ron Wood spillede elektriske guitar (Keith Richards var fraværende). Charlie Watts på trommer, og Me'Shell Ndegéocello og Pierre de Beauport på henholdsvis bass og 6 strengede bass, og Billy Preston på orgel. Koret blev dannet af Bernard Fowler & Blondie Chaplin .

”Saint of Me” blev nummer 26. i England og nummer 84. i USA. Nummeret blev også nummer 13. på Billboard's Mainstream Rock Tracks.

Live optagelse af sange fra deres Bridges to Babylon Tour'', findes på deres 1999 live album No Security.

Eksterne henvisninger 

Officiel tekst
Se The Rolling Stones ”Saint of Me”
Tekst og info om “ Saint of Me”
Facts om ”Saint of Me”

Fodnote 

Rolling Stones-sange
Singler fra 1998
Monza

Monza er en by i den italienske region Lombardiet. Byen er en del af Stor-Milano og har  indbyggere. Den blev provinshovedby ved dannelsen af provinsen Monza e Brianza i 2004. Her ligger racerbanen Autodromo Nazionale Monza, hvor Italiens Grand Prix afholdes.

Referencer

Eksterne links 

Forstæder til Milano
Byer i Lombardiet
James Rasmussen

James Rasmussen er et alias for Flemming Rasmussen (født 30. august 1937 i Brønshøj) og er en af Danmarks første rock'n'roll-sangere.

Rasmussen dannede sit band James and his Jamesmen i 1955 og blev i 1956 kåret som Danmarks Tommy Steele.

I 1958 overtog James Rasmussen Otto Brandenburgs plads i vokalgruppen Four Jacks, hvor han sang sammen med John Mogensen, Bent Werther og Poul Rudi i fem år.

I oktober 1965 tog James Rasmussen til Hollywood, hvor han bosatte sig. Her levede han af at skrive sange og producere musik. I 1969 producerede James Rasmussen hittet "Echo Park", med sangeren Keith Barbour der nåede op i top 30 på Bilboards top 100 hitliste over bestsælgende plader. i 1972 udsendte Reprise Recorda albummet Rasmussen der også blev udsendt i Danmark på Bent Fabricius-Bjerre pladeselskab i Danmark. Under tiden i Amerika arbejde James også sammen med gruppen Redbone hvor han bl.a. producerede stryger sektionen til Redbones store hit "Witchqueen of New Oeleans". James producerede også et album med Bobby Hebb sangeren der skrev verdenshittet "Sunny". I 1979 vendte han tilbage til Danmark. I 2007 kunne han fejre sit 50-års-jubilæum i musikbranchen.

James Rasmussen er stadig aktiv musiker og rejser rundt i Danmark med Four Jacks-sange sammen med Søren Engel og Jimmi Koldenborg.

Referencer

Eksterne henvisninger 
 jamesrasmussen.dk
 
 Dagbladenes Bureau - En Jack på livets kant (20. juni 2008) 

Sangere fra Danmark
Rockmusikere fra Danmark
Personer fra København
Klassiker (cykelløb)

Klassikere er i landevejscykling betegnelsen for de mest prestigefyldte endagsløb på den internationale løbskalender, der som regel har været kørt i en lang årrækkke og dermed er blevet "klassiske". Alle løbene foregår i Vesteuropa. 
Klassikerne består primært af løb i de fire traditionelle cykelsportsstormagter: Belgien, Frankrig, Italien og Spanien, som stammer fra cykelsportens pionerperiode 1890-1910. Men siden 2. Verdenskrig har enkelte andre løb – som fx det hollandske Amstel Gold Race – opnået status som "nyklassikere". 
Løbene bliver afholdt på omtrent samme tid hvert år, fra Milano-Sanremo i midten af marts til Lombardiet Rundt i midten af oktober.

Fra og med 2005 har de fleste klassikere været en del af UCI ProTour sammen med større etapeløb som Tour de France, Giro d'Italia, Vuelta a España og Paris-Nice, i tillæg til andre løb som ikke regnes som klassikere.

Nogle af de tidligere klassikere bliver ikke længere arrangeret. En af disse er Bordeaux-Paris, et 560 km langt løb, der blev afholdt fra 1891 til 1988.

Cykelløb som regnes for klassikere 

* Monumenterne

Monumenterne 

De fem klassikere Liege-Bastogne-Liege, Flandern Rundt, Paris-Roubaix, Milano-Sanremo og Lombardiet Rundt kaldes under et for monumenterne, og regnes for de fineste endagsløb i cykelsporten. 
Kun tre ryttere, alle belgiere, har vundet alle de fem monument-løb: Roger De Vlaeminck, Rik Van Looy og Eddy Merckx. Ireren Seán Kelly var meget tæt på at blive medlem af den eksklusive klub ved tre lejligheder. Efter at have vundet de fire andre monumenter, blev han nummer to i Flandern Rundt i 1984, 1986 og 1987.

Monument-vindere efter 1946
Varde Idrætsforening

Varde Idrætsforening (eller Varde IF, VIF) er en fodboldklub hjemmehørende i den sydvestjyske by Varde. Klubben har trænings- og kampfaciliteter ved Varde Fritidscenter/Sydbank Stadion samt Lykkesgaardsskolen. Varde IF spiller i hvide trøjer, sorte bukser, sorte strømper. Udebane: Røde trøjer, sorte bukser og sorte strømper.

Varde IF's førstehold i herresenior er en overbygning og betegnes som Varde IF elite. Cheftræner i Varde IF elite er Søren Pallesen.

Fodboldklubbens herrer og damer spiller i tøj af mærket Hummel.

Klubbens herrer spiller i Danmarksserien. Varde IF kvinder spiller i 3F ligaen.

Historie 
Varde IF dannedes ved en sammenslutning af Varde Gymnastikforening (VG) og Varde Boldklub (VB) den 1. januar 1975 efter tre tidligere mislykkedes forsøg på en fusion. VG blev stiftet i 1921, hvor man startede med gymnastik, kricket samt fodbold. VB stiftedes i 1944 under navnet Arbejdernes Boldklub, som dog blev ændret i 1954 til Varde Boldklub, og forblev en ren fodboldklub igennem hele dens levetid.

Varde IFs bedste pokalresultat kom i forbindelse med DBUs Landspokalturnering for herrer 2010/11. Da klubbens førstehold for herrer spillede sig frem til fjerde runde, hvor man på hjemmebane mødte Brøndby IF den 22. september 2010. Kampen endte med en sejr på 4-2.

I 2007/08 spillede Klubbens førstehold for herrer sig frem til fjerde runde, hvor man på hjemmebane mødte de danske mestre fra F.C. København. Kampen endte med et 4-0 nederlag foran 3.279 tilskuere (rekord) på Sydbank Stadion.

Siden 2010 har Eliteholdet spillet i 2. division Vest eller Danmarksserien i fodbold.

Kvindeholdet 
I løbet af 1960'erne var der flere og flere kvinder, der begyndte at spille fodbold. Det skete også i Varde, og sidst i tresserne blev der oprettet en union i vest for de kvinder, der gerne ville spille. For mange af de spillere, der havde spillet indtil nu, var det meget naturligt, at de meldte sig ind i Varde Boldklub. Den 3. februar 1971 blev kvinderne således optaget i klubben på lige fod med mændene. Varde stillede med tre hold, et hold senior, et hold ynglinge og et hold piger.

Det gik hurtigt fremad for kvindeholdet og allerede i 1982 havde klubben spillet sig i Kvinde-Danmarksserien. I 1988 havde holdet spillet sig i 1. division, og allerede i det første år, efteråret 1989, fik Vardedamerne bronzemedaljerne hængt om halsen. I sæsonen 2008/09 spiller Varde IF's seniorkvinder i 1. division.

Eksterne kilder/henvisninger 
 Varde IFs officielle hjemmeside
 Varde IFs Kvinders hjemmeside 

Fodboldklubber under DBU Jylland
Idrætsforening
Etableret i 1975
Idrætsforeninger i Danmark
Bagdad (provins)

Bagdad () er en irakisk provins beliggende centralt i Irak. Provinsen har et areal på 734 km² og er den mindste af Iraks 18 provinser men det største indbyggertal på .

Bagdad provinsen var engang den mest udviklede i Irak. Meget er blevet ødelagt siden den amerikanske invasion i 2003.

Bagdad har mindst 12 broer over Tigrisfloden, der deler byen i en øst og vestlig del. Provinsens nordøstlige del omfatter dele af det mesopotamiske marskområde.

Sadr City-distriktet er det tættest befolkede område i Irak.

Med 46.523 mennesker per kvadratkilometer er Provinsen Baghdad den tætteste befolkede subnationale enhed i verden. Den 15. oktober 2005 stemte 77,70 % af 2.720.615 vælgerne i provinsen for Iraks nye forfatning.

Administrativ inddeling

Provinsen opdelt i seks distrikter 

 Abu Ghraib distrikt
 al-Istiqlal distrikt
 al-Mada'in distrikt
 al-Mahmudiyya distrikt (Mahmudiya)
 al-Taji distrikt
 al-Tarmia distrikt

Bagdad by er opdelt i ti bydele

Referencer

Eksterne henvisninger 

Provinser i Irak
Den Grønne Mil

Den Grønne Mil er navnet på E-blokken (dødsgangen) i "Cold Mountain Penitentirary" in bogen og filmen af samme navn.
 Den Grønne Mil (roman) – En roman fra 1996
 Den Grønne Mil (film) – En film fra 1999
Kizljar

Kizljar () er en by i den sydrussiske republik Dagestan med (2014) indbyggere beliggende ved floden Terek ca. 221 km nordvest for republikkens hovedstad Makhatsjkala.

Historie 

Den første omtale af Kizljar stammer helt tilbage fra 1609, selv om omtalen kan være en misforstået henvisning til Samadar. I 1735 opførte den russiske regering en fæstning i Kizljar, og i det 17 og 1800-tallet fungerede Kizljar som handelsstation for den russiske handel med Mellemøsten og Centralasien.

Fra 1800-tallet har Kizljar været et lokalt center for vindyrkning og produktion. Den lokale "cognac fabrik" () producerer en række forskellige alkoholiske drikke, men har primært specialiseret sig i en lokal variant af brandy, der dog markedsføres over hele Rusland som cognac.

I januar 1996 blev Kizljar invaderet af en gruppe tjetjenske terrorister, der angreb byens lufthavn og et hospital og dræbte 78 russiske soldater.

Økonomi- og Transport 

I Kizljar findes der elektroniske fremstillingsvirksomheder og en omfattende fødevareindustri.

Gennem Kizljar løber jernbanen Makhatjkala-Astrakhan (bygget i 1942), hvor den har forbindelse med Nordkaukasiske jernbane Rostov ved Don-Vladikavkaz-Grosnij-Kizljar. Jernbanestrækningen blev afbrudt i flere dage i efteråret 1942 af fremskudte tyske tropper, men de blev hurtigt presset tilbage, og jernbanetrafikken kunne genoprettes. Således er jernbanelinjen i Kizljar formentlig det østligste punkt (et par kilometer fra kysten af det Kaspiske Hav), tyske tropper avancerede under 2. verdenskrig.

Befolkning

Berømte personer fra Kizljar 
 Pjotr Ivanovitj Bagration – Russiske general og nationalhelt under Napoleonskrigene (1765 – 1812)

Eksterne henvisninger 

Byer i Republikken Dagestan